जापान में भूकम्प में मृतकों की संख्या 15,500 हुई  
जापान के पूर्वोत्तर हिस्से में 11 मार्च को आए विनाशकारी भूकम्प और सुनामी में मृतकों की संख्या 15,500 तक पहुंच गई है।
जापान के पूर्वोत्तर हिस्से में 11 मार्च को आए विनाशकारी भूकम्प और सुनामी में मृतकों की संख्या 15,500 तक पहुंच गई है। भूकम्प की तीव्रता रिक्टर पैमाने पर 9.0 आंकी गई थी। समाचार एजेंसी आरआईए नोवोस्ती के मुताबिक  इस त्रासदी के बाद से ही 7,306 लोग अभी भी लापता बताए जा रहे हैं। भूकम्प आने से फुकुशिमा परमाणु संयंत्र क्षतिग्रस्त हो गया था। संयंत्र को ठीक करने का काम जारी है, जहां से अभी भी रेडियोधर्मी पदार्थो का रिसाव हो रहा है।  पिछले सप्ताह जापान सरकार द्वारा जारी किए गए एक बयान के मुताबिक इस त्रासदी से सीधेतौर पर 210 अरब डॉलर की क्षति हुई है।